**Priloga 1**

OBČINA ŠMARJE PRI JELŠAH

Aškerčev trg 15

3240 Šmarje pri Jelšah

**NOTRANJA PRIJAVA KRŠITVE PREDPISA V DELOVNEM OKOLJU PO ZZPRI**

Spoštovani,

odločili ste se za prijavo kršitve predpisa v vašem delovnem okolju v skladu z Zakonom o zaščiti prijaviteljev (Uradni list RS, št. 16/23).

Obveščamo vas, da prijavo lahko poda le fizična oseba in jo pošlje na naslov za prijave v organizaciji. Ta prijava ni namenjena kršitvam, ki so se zgodile zunaj vašega delovnega okolja, ter npr. reševanju sporov s sodelavci, mobingu in podobno.

Vašo prijavo bo obravnaval zaupnik v organizaciji in vam po potrebi nudil pomoč v primeru povračilnih ukrepov delodajalca. Prijava bo obravnavana v postopku, kot je opredeljen v Pravilniku o vzpostavitvi notranje poti za prijavo kršitev predpisov Občine Šmarje pri Jelšah.

Če tako želite, lahko prijavo podate anonimno, brez razkritja svojih osebnih podatkov. Če želite prejeti povratno informacijo, pa morate navesti, na kateri naslov oziroma način jo želite prejeti.

Če notranje prijave ni mogoče učinkovito obravnavati, lahko podate zunanjo prijavo pristojnemu organu (14. člen ZZPri).

|  |
| --- |
| **PODATKI O PRIJAVITELJU** |
| Ime in priimek: |  |
| Anonimna prijava: (napišite DA, če podajate anonimno prijavo) |  |
| Zaposlen ali druga povezava z delovnim okoljem: |  |
| Kontaktni naslov za povratne informacije, če jih anonimni prijavitelj želi (neobvezno za anonimno prijavo): |  |
| Naslov: |  |
| E-pošta: |  |
| Telefon: |  |
| Drugi kontaktni podatki: |  |

Pristojni organ za zunanjo prijavo ne sme razkriti vaše identitete. Razkritje identitete brez vašega soglasja je v ZZPri določeno kot prekršek.

Organ, ki bo obravnaval vašo prijavo, vas lahko zaradi učinkovite obravnave kršitve naknadno kontaktira.

|  |
| --- |
| **PODATKI O KRŠITVI** |
| Kršitev se nanaša na delovno okolje v Občini Šmarje pri Jelšah (DA/NE) |  |
| Čas začetka, trajanja in konca kršitve:  |  |
| Podatki o kršitelju:  |
| Opis kršitve (kaj, kdaj, kje): Navedite kršeni predpis ter tudi morebitne priče in dokumente ali druge dokaze, ki podpirajo vaše trditve, npr. e-poštno komunikacijo ali dokumentarne dokaze: |

Prijavitelj do zaščite po ZZPri ni upravičen, če je prijavo podal dve leti ali več po prenehanju kršitve.

|  |
| --- |
| **ZAŠČITA PRED POVRAČILNIMI UKREPI**Nekateri prijavitelji tvegajo tudi povračilne ukrepe, maščevanje s strani vodstva ali sodelavcev. Če je takšno tveganje podano tudi v vašem primeru, izpolnite spodnjo rubriko.  |
| Ali obstaja tveganje povračilnih ukrepov zaradi prijave (19. člen ZZPri)? Obkrožite:DA / NEČe da, prosimo, navedite, za katere povračilne ukrepe obstaja tveganje:  | Ali potrebujete pomoč in zaščito pred povračilnimi ukrepi (10. člen ZZPri)? * Informacije o pravnih možnostih;
* potrdilo o vloženi prijavi;
* dokazila iz postopka s prijavo;
* drugo: \_\_\_\_\_\_\_\_\_\_\_\_\_\_.
 |

Povračilni ukrepi so praviloma posledica podane notranje (ali zunanje) prijave. Lahko vključujejo odpustitev, premestitev, znižanje plače, pa tudi disciplinske ukrepe, pritisk ali ustrahovanje. Kot povračilni ukrep se štejeta tudi grožnja s povračilnim ukrepom ali poskus povračilnega ukrepa.

|  |
| --- |
| **INFORMACIJE O OBRAVNAVI PRIJAVE** |
| Vašo prijavo bo obravnaval zaupnik. V obravnavo bodo po potrebi vključene tudi druge osebe, ki bodo lahko seznanjene z vsebino prijave, vaša identiteta pa jim ne bo razkrita.Zaupnik vas bo v skladu z ZZPri obvestil: * v sedmih dneh po prejemu prijave o tem, ali jo bo obravnaval;
* v treh mesecih o stanju postopka s prijavo;
* ob zaključku obravnave o izvedenih ukrepih in izidu postopka.

Če menite, da je bilo storjeno kaznivo dejanje, predlagamo, da podate ovadbo na policijo ali državno tožilstvo. Če iz prijave izhaja sum storitve kaznivega dejanja, za katerega se storilec preganja po uradni dolžnosti, jo je organ za zunanjo prijavo v skladu s 145. členom Zakona o kazenskem postopku dolžan naznaniti državnemu tožilstvu ali policiji. |

|  |
| --- |
| **INFORMACIJE O OBDELAVI OSEBNIH PODATKOV** |
| Osebne podatke obdeluje Občina Šmarje pri Jelšah, Aškerčev trg 15, 3240 Šmarje pri Jelšah.Osebni podatki se obdelujejo na podlagi 7. člena Zakona o zaščiti prijaviteljev (Uradni list RS, št. 16/23) z namenom obravnavanja prijave kršitve.Podatki o prijavitelju, osebi, ki jo prijava zadeva, morebitnih drugih osebah in vsebini prijave se hranijo pet let po koncu postopka.Z osebnimi podatki se bo seznanil le imenovani zaupnik, drugim osebam ali organom bodo osebni podatki razkriti le izjemoma pod pogoji, določenimi v 6. členu ZZPri.V zvezi z obdelavo osebnih podatkov ima posameznik pravico do seznanitve, dopolnitve, popravka in ugovora (vključno s pravico do pritožbe pri Informacijskem pooblaščencu in sodnim varstvom pravic). Podrobnejše informacije o tem, kako občina ravna z osebnimi podatki, so na voljo pri pooblaščeni osebi za varstvo osebnih podatkov, podjetju Virtuo d.o.o., Prušnikova ulica 4, 1000 Ljubljana, ki je dostopno na elektronskem naslovu: dpo@virtuo.si. |

|  |
| --- |
| **POTRDITEV RESNIČNOSTI** |
| Potrjujem, da so informacije v tej prijavi resnične, prijavo podajam v dobri veri in sem seznanjen, da je neresnična prijava lahko prekršek po 28. členu ZZPri, za katerega je zagrožena globa od 400 do 1.200 EUR.  |

Datum:

 Ime, priimek in podpis

 (v primeru, da **ne gre** za anonimno prijavo):

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_